Document ID: 32006R1138

32006R1138
L 205/15
JURNALUL OFÍCIAL AL UNIUNII EUROPENE
REGULAMENTUL (CE) NR. 1138/2006 AL COMISIEI
din 26 iulie 2006
de modificare a Regulamentului (CE) nr. 990/2006 în ceea ce privește cantitățile care fac obiectul invitațiilor permanente de participare la licitație pentru exportul cerealelor deținute de organismele de intervenție ale statelor membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6,
întrucât:
(1)
Regulamentul (CE) nr. 990/2006 al Comisiei (2) a deschis invitații permanente de participare la licitație pentru exportul de cereale deținute de organismele de intervenție ale statelor membre.
(2)
Pentru unele dintre aceste invitații de participare la licitație, acceptarea ofertelor a avut ca efect, în unele state membre, epuizarea aproape în totalitate a cantităților puse la dispoziția operatorilor economici. Luând în considerare cererea constatată în cursul ultimelor săptămâni și situația pieței, este necesar să fie puse la dispoziție noi cantități în statele membre respective, prin autorizarea organismelor de intervenție de a proceda la o sporire a cantităților destinate licitației în vederea exportului. Aceste măriri trebuie să se refere la grâul comun, la un nivel de 500 000 de tone în Ungaria, 36 487 de tone în Slovacia și 15 863 de tone în Republica Cehă.
(3)
Prin urmare, Regulamentul (CE) nr. 990/2006 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 990/2006 se înlocuiește cu textul din anexă.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iulie 2006.

Labels: 3
17
18